Ajutor social acordat în baza Legii 416/2001 - acte necesare: 
- dosar cu sina; 
- cerere tip; 
- copie de pe toate actele care dovedesc componenţa familiei: buletine de identitate ; certificate de naştere; certificat de căsătorie; livret de familie; 
- acte doveditoare privind veniturile familiei (adeverinţe de salariat, cupoane de pensie, cupoane de alocaţii de stat pentru copii ) - se reînnoiesc la fiecare 3 luni; 
- certificat fiscal privind veniturile - se reînnoieşte la fiecare 3 luni; 
- adeverinţe de elev, student; 
- adeverinţă de la Agenţia teritorială pentru ocuparea forţei de muncă, din care să reiasă că sunt în evidenţa agenţiei în căutarea unui loc de muncă şi că nu au refuzat participarea la cursuri de recalificare şi pregătire profesională - se reînnoieşte lunar; 
- adeverinţă de la medicul de familie cu menţiunea « apt de muncă » ; 
- incapacitatea temporară de muncă se dovedeşte cu « Certificat medical de constatare a capacităţii de muncă », eliberat de medicul expert al asigurărilor sociale; 
- adeverinta cu privire la cladiri, spatii locative detinute, autoturisme ; - adeverinta cu privire la terenurile aflate in proprietate/ folosinta; 
După depunerea dosarului se efectuează ancheta socială la domiciliul solicitantului. 
Potrivit Legii 416/2001 privind venitul minim garantat, ajutorul social se acordă în completarea veniturilor nete lunare ale familiei sau persoanei singure, pentru asigurarea venitului minim garantat, astfel: 
- 225 lei pentru familiile formate din 2 persoane; 
- 313 lei pentru familiile formate din 3 persoane; 
- 390 lei pentru familiile formate din 4 persoane; 
- 462 lei pentru familiile formate din 5 persoane; 
- câte 31 lei pentru fiecare altă persoana peste numărul de 5 persoane; 
- 125 lei pentru persoana singură. 
Cuantumul ajutorului social se stabileşte ca diferenţă între nivelurile prevăzute de lege (mai sus menţionate) şi venitul net lunar al familiei sau persoanei singure. 
O singură persoană aptă de muncă din cadrul familiei beneficiare de ajutor social are obligaţia de a presta lunar orele de muncă în folosul comunităţii, calculate proportional cu cuantumul ajutorului social stabilit. 
Cererea de acordare a ajutorului social se soluţionează în termen de 30 de zile de la data înregistrării. 

